《惜红衣 山中丹桂，吹香入窗》
明代·李达

过雨重云，滋菭小阁。倦怀无托。欲作中秋，青天閟蟾魄。

谁将令节，还报与，幽人知觉？山角。丛桂晚风，度秋香帘箔。

微霜乍落。催发无情，连宵缀红萼。商量仙子绰约，缓飘却。

好与岁寒相守，不管蛩声哀乐。任崄巇山路，料理一双芒屩。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。